
UNIVERSITATEA „VALAHIA” DIN TÂRGOVIŞTE

În conformitate cu:
· Legea învățământului superior nr 199/2023;
· Ordonanța Guvernului nr. 129/2000 privind formarea profesională a adulților, republicată, cu modificările și completările ulterioare;
· Ordinul MEN Nr. 4750 din 12 august 2019 privind aprobarea Metodologiei cadru de organizare și înregistrare a programelor postuniversitare de către instituțiile de învățământ superior, cu modificările și completările ulterioare;
· ORDIN Nr. 4.494 din 4 iulie 2023 privind aprobarea Metodologiei pentru înregistrarea și înscrierea calificărilor din învățământul superior în Registrul Național al Calificărilor din Învățământul Superior (RNCIS);
· HG nr. 513 din 30 mai 2025 pentru aprobarea formatului și conținutului Cadrului național al calificărilor;
· HG nr. 607 din 28 iulie 2014 privind aprobarea conținutului și formatului actelor de studii care vor fi eliberate absolvenților ciclului I — studii universitare de licentă, Anexa 10.


PREAMBUL
Programele postuniversitare sunt parte din educația permanentă, fiind incluse în învățarea pe tot parcursul vieții.
Acestea au rolul de a contribui la actualizarea și dezvoltarea unor competențe ocupaționale sau profesionale noi, precum și la dezvoltarea, completarea, dobândirea cunoștințelor, atitudinilor, aptitudinilor, abilităților sau competențelor profesionale ale unei persoane care deține deja o calificare universitară.
În calitatea sa de instituție organizatoare de programe postuniversitare, Universitatea „Valahia” din Târgoviște (UVT) își propune să ofere o gamă variată de programe postuniversitare, din toate categoriile prevăzute de metodologia cadru, modul de organizare, desfășurare și funcționare a acestor programe urmând a fi detaliat potrivit prezentului Regulament.
CAPITOLUL I. DISPOZIȚII COMUNE
Art. 1. Prezentul regulament reglementează organizarea și funcționarea în cadrul Universității 'Valahia” din Târgoviște a următoarelor tipuri de programe postuniversitare:
(1) programe postuniversitare de formare și dezvoltare profesională continuă;
(2) programe postuniversitare de perfecționare;
(3) programe postuniversitare de educație permanentă.

Art. 2.  Programele postuniversitare sunt programe de nivel 6, dacă nu se precizează, în mod expres, alt nivel de calificare, conform Cadrului Național al Calificărilor (CNC), și se organizează:
(a) dacă sunt acreditate în domeniul științific respectiv cel puțin programe de studii universitare de licentă si masterat;
(b) atât în limba română, cât și într-o limbă de largă circulație, dacă programul de licență din domeniul respectiv este acreditat și în limba străină pentru care se dorește înființarea programului postuniversitar;
(c) pentru ocupații, specializări și profesii din grupa majoră 2, cuprinse în Clasificarea Ocupațiilor din România (COR) sau în Standardul internațional pentru ocupații (ISCO), după caz, sau pentru activități specifice din Clasificarea Activităților din Economia Națională (CAEN);
(d) pentru dobândirea si/sau dezvoltarea competențe profesionale/specifice, comune uneia sau mai multor ocupații, precum și pentru a dobândi competențe transversale, cheie sau suplimentare necesare formării personale sau manageriale;
(e) de regulă, pe module și se finalizează prin susținerea unui examen de atestare sau absolvire, după caz, cu menționarea pe diplomă sau pe suplimentul descriptiv a competențelor profesionale dobândite, cuantificate în credite transferabile;
(f) în regim cu taxă sau cu finanțare din alte surse, în conformitate cu prevederile legale.
Art. 3. Toate categoriile de programe postuniversitare utilizează sistemul de credite de studiu transferabile (ECTS). În cadrul programelor postuniversitare se alocă 1 (un) credit de studii transferabil pentru 25 de ore de activitate didactică și pregătire individuală, din care 10 - 12 ore de activitate didactică.
Art. 4. (1) Facultățile și/sau Departamentele didactice din structura UVT propun DIDFC organizarea de cursuri postuniversitare, în condițiile legii și potrivit cu nevoile de educație din mediul social, economic, juridic, sanitar, educațional, etc. Propunerea, cu dosarul aferent, se înaintează de către DIDFC spre aprobare Senatului UVT.
	(2) Facultățile răspund de conținutul programelor de studii oferite. UVT, prin DIDFC, asigură managementul unitar al acestor programe și suportul logistic necesar pentru derularea lor. Facultățile gestionează programele postuniversitare din punct de vedere didactic, în timp ce DIDFC administrează activitatea de admitere și secretariatul programului.
	(3) Denumirea programului postuniversitar va avea în atenție nomenclatorul specializărilor și al profesiilor acreditate la nivel național.
	(4) Activitatea programelor postuniversitare este coordonată de DIDFC sprijinit de un coordonator de program din cadrul facultății organizatoare. Coordonatorul de program este desemnat de Consiliul facultății care a propus programul.
	(5) Poate fi responsabil de program orice cadru didactic titular, chiar dacă acesta gestionează și alte programe de studii universitare din facultate. Poate fi coordonator de program și persoana desemnată pentru aceasta în cadrul unui proiect, fie de cercetare, fie didactic, ori de orice altă natură, indiferent de sursa de finanțare, ori un proiect de voluntariat.
	(6) Coordonatorul de program are următoarele atribuții:
a. asigură interfața dintre facultatea care l-a desemnat și DIDFC, precum și dintre cursanții programelor de formare continua, cadrele didactice și conducerea facultătii unde activează.
b. contribuie la:
· întocmirea planurilor de învățământ pentru programul pe care îl gestionează, respectând reglementarea specifică din cadrul UVT;
· întocmirea statelor de funcțiuni pentru programul pe care îl gestionează, respectând reglementarea specifică din cadrul UVT;
· întocmirea orarelor și a repartizarea pe săli a orelor pentru programul pe care îl gestionează;
· realizarea lunară a situațiilor de plată pentru orele desfășurate în cadrul programului pe care îl gestionează;
· realizarea a altor activități incluse în practicile pe calitate din universitate, precum și a oricăror alte activități necesare bunei desfășurări la programul pe care îl gestionează.
(7) Coordonatorul de program se subordonează pe linie academică Consiliului facultății respective, iar din punct de vedere managerial conducerii DIDFC și Consiliului Facultății care l-a desemnat.
(8) Coordonatorul de program poate fi revocat din funcție de către structura care l-a numit pentru neîndeplinirea atribuțiilor specifice, la sesizarea DIDFC.
ART. 5. (1) În vederea înființării și acreditării unui program postuniversitar de formare și dezvoltare profesională continuă, precum și programele postuniversitare de perfecționare, dosarul ce este trimis spre aprobare Senatului UVT de către DIDFC este necesar să contină:
a. cerere - motivație - argumentație,
b. fișa programului postuniversitar (Anexa 1 a prezentului regulament);
c. planul de învățământ corespunzător formei de învățământ (IF, ID sau FR) care să conțină și competențele vizate de program;
d. suplimentul la diploma de licență sau de disertație a programului de studii de licență sau master pe care se fundamentează programul postuniversitar, din care sunt preluate competențele oferite de programul postuniversitar;
e. statul de functiunî;
f. CV-ul cadrelor didactice și lista publicațiilor, corelată cu specificul disciplinei predate;
g. fișa disciplinelor din planul de învățământ;
h. descrierea bazei materiale.
(2) După aprobarea programelor postuniversitare în Senat, organizatorul va completa și va depune la Rectorat Formularul de înscriere a programului în Registrul Național af Programelor Postuniversitare (RNPP), pentru a fi trimis la Autoritatea Națională pentru Calificări (ANC). Formularul de înscriere a programului în RNPP este furnizat de ANC și conține informațiile prezentate în Anexa 2 a prezentului regulament.

ART. 6.  (1) Condițiile de admitere la programele postuniversitare se stabilește de Senatul UVT, potrivit unei metodologii proprii aprobate anual.
(2) Cifra de școlarizare se propune de facultate/departamentul didactic cu acordul DIDFC.
(3) Participanții la programele postuniversitare au calitatea de cursanți la studii postuniversitare.
(4) Calitatea de cursant se dobândește după încheierea unui contract de formare profesională.
ART. 7. Planurile de învățământ pentru programele postuniversitare sunt elaborate de facultate/departamentul didactic care gestionează programul, sunt avizate de Consiliul Facultății, de DIDFC și de Consiliul de Administrație al UVT și sunt aprobate de Senatul UVT.

ART. 8. Activitatea din cadrul programelor postuniversitare se normează separat și nu intră sub incidența Legii învățământului superior nr 199/2023


CAPITOLUL II. PROGRAMELE POSTUNIVERSITARE DE FORMARE ȘI DEZVOLTARE PROFESIONALĂ CONTINUĂ

ART. 9. Programele postuniversitare de formare și dezvoltare profesională continuă reprezintă oferta educațională pentru actualizarea și dezvoltarea unor competențe ocupaționale ori profesionale noi, în domeniul de licență absolvit de cursant și sunt cursuri de specializare în profesie.

ART. 10. Au dreptul să participe la programele postuniversitare formare și dezvoltare profesională continuă absolvenții care au cel puțin studii universitare cu diplomă de licență sau echivalentă.

ART. 11. Programele postuniversitare formare și dezvoltare profesională continuă se pot organiza atât  la forma de învățământ cu frecvență, cât și la forma de învățământ la distanță sau cu frecvență redusă.

ART. 12.  (1) Organizatorii stabilesc durata programului postuniversitar de formare și dezvoltare profesională  continuă în număr de ore de activitate didactică (curs, seminar, laborator, practică) și de pregătire individuală.
(2) În funcție de durata programului, se stabilește numărul de competențe profesionale și transversale formate prin programul postuniversitar de formare și dezvoltare profesională continuă. 
(3) Competențele se stabilesc în funcție de disciplinele incluse în planul de învățământ al programului postuniversitar de formare și dezvoltare profesională continuă.
(4) Numărul creditelor aferente unei discipline este stabilit cu respectarea cerinței prevăzute la art. 3 din prezentul Regulament.



ART. 13. (1) Programele postuniversitare de formare și dezvoltare profesională continuă se finalizează cu un examen teoretic și/sau practic prin care se urmărește verificarea competențelor profesionale asimilate de cursanți pe parcursul programului, precum și capacitatea de a aplica practic competențele dobândite.
(2) Comisia de finalizare a studiilor este compusă dintr-un număr impar de membri, din care unul este președinte. Președintele Comisiei este cadru didactic titular în UVT și are gradul didactic de conferențiar sau profesor universitar. Cel puțin o treime din membrii Comisiei de finalizare vor fi desemnați dintre specialiști reprezentând piața muncii, potrivit cu specificul programului. În organizarea și desfășurarea examenului de finalizare, Comisia este sprijinită de cel puțin un secretar, care nu face parte din aceasta. 
(3) Comisia de finalizare a studiilor va cuprinde în componența sa și doi membri supleanți din care unul va fi desemnat din afara instituției, potrivit alin. 2 din prezentul articol.
(4) În situația în care examenul de absolvire implică doar o probă de prezentare a unei lucrări și/sau o probă practică, aceasta se consideră a fi o probă orală. În situația în care examenul de absolvire implică o probă de verificare a cunoștințelor de specialitate dobândite pe parcursul formării, aceasta este o probă scrisă. 
(5) În cazul în care examenul de absolvire constă și într-o probă scrisă, Comisia de finalizare va cuprinde în componența sa și o comisie de contestații, alcătuită din minim doi membri. 
(6) Componența Comisiei se propune de Consiliul Facultății care organizează programul și se înaintează de DIDFC spre aprobare Consiliului de Administrație al UVT.
(7) Examenul de certificare a competențelor profesionale se susține la instituția care a asigurat școlarizarea. În urma promovării examenului se eliberează certificat de atestare a competențelor profesionale.
(8) Certificatul de atestare a competențelor profesionale este însoțit de un supliment descriptiv, prevăzut în Anexa nr. 10 la HG nr. 607/2014 privind aprobarea conținutului și formatului actelor de studii care vor fi eliberate absolvenților ciclului I - studii universitare de licență.


CAPITOLUL III. PROGRAMELE POSTUNIVERSITARE DE PERFECȚIONARE

ART. 14. Programele postuniversitare de perfecționare reprezintă oferta educațională pentru pregătirea profesională care conduce la dezvoltarea, completarea, dobândirea cunoștințelor, atitudinilor, aptitudinilor, abilităților sau competențelor profesionale ale unei persoane care deține deja o calificare universitară, prin noi rezultate ale învățării. Aceste programe se desfășoară în domeniul de licență sau la cererea pieței muncii. Se organizează conform standardului ocupațional sau programului de studii stabilit cu angajatorii. Achizițiile educaționale sunt pentru ocupații din aceeași  grupă de bază în care există deja calificare. Acestea sunt cursuri de pregătire orizontală în profesie sau specializare. Prin acumularea rezultatelor învățării, două sau mai multe programe de perfecționare pot conduce la practicarea unei noi ocupații din aceeași grupă de bază din calificarea  deținută.

ART. 15. Au dreptul să participe la programele postuniversitare de perfecționare absolvenții care dețin diplomă de absolvire a învățământului superior de scurtă durată sau diplomă de licență sau    echivalentă.

ART. 16. (1) Organizatorii stabilesc durata programului postuniversitar de perfecționare în număr de ore de activitate didactică (curs, seminar, laborator, practică) și de pregătire individuală.
(2) În funcție de durata programului, se stabilește numărul de competențe profesionale și transversale formate prin programul postuniversitar de formare și dezvoltare profesională continuă. 
(3) Competențele se stabilesc în funcție de disciplinele incluse în planul de învățământ al programului postuniversitar de formare și dezvoltare profesională continuă.
(4) Numărul creditelor aferente unei discipline este stabilit, respectând cerința prevăzută la art. 3 din prezentul Regulament.

ART. 17. (1) Programele postuniversitare de perfecționare se finalizează cu un  examen teoretic și/sau practic prin care se urmărește verificarea competențelor profesionale asimilate de cursanți pe parcursul programului, precum și capacitatea de a aplica practic competențele dobândite.
(2) Comisia de finalizare a studiilor este compusă dintr-un număr impar de membri, din care unul este președinte. Președintele Comisiei este cadru didactic titular în UVT și are gradul didactic de conferențiar sau profesor universitar. Cel puțin o treime din membrii Comisiei de finalizare vor fi desemnați dintre specialiști reprezentând piața muncii, potrivit cu specificul programului. În organizarea și desfășurarea examenului de finalizare, Comisia este sprijinită de cel puțin un secretar, care nu face parte din aceasta. 
(3) Comisia de finalizare a studiilor va cuprinde în componența sa și doi membri supleanți din care unul va fi desemnat din afara instituției, potrivit alin. 2 din prezentul articol.
(4) În situația în care examenul de absolvire implică doar o probă de prezentare a unei lucrări și/sau o probă practică, aceasta se consideră a fi o probă orală. În situația în care examenul de absolvire implică o probă de verificare a cunoștințelor de specialitate dobândite pe parcursul formării, aceasta este o probă scrisă. 
(5) În cazul în care examenul de absolvire constă și într-o probă scrisă, Comisia de finalizare va cuprinde în componența sa și o comisie de contestații, alcătuită din minim doi membri. 
(6) Componența Comisiei se propune de Consiliul Facultății care organizează programul și se înaintează de DIDFC spre aprobare Consiliului de Administrație al UVT.
(7) Examenul de certificare a competențelor profesionale se susține la instituția care a asigurat școlarizarea. În urma promovării examenului se eliberează certificat de absolvire a competențelor profesionale.
(8) Certificatul de absolvire a competențelor profesionale este însoțit de un supliment descriptiv.
[bookmark: _Hlk135220231]	
CAPITOLUL IV. PROGRAMELE POSTUNIVERSITARE DE EDUCAȚIE PERMANENTĂ
Art. 18. Obiectivele formării profesionale a adulților, care se pot realiza prin programe postuniversitare de educație permanentă, sunt:
a. pregătirea resurselor umane capabile să contribuie la creșterea competitivității forței de muncă;
b. actualizarea cunoștințelor și perfecționarea pregătirii profesionale în ocupația de bază, precum și în ocupații înrudite;
c. schimbarea calificării, determinată de restructurarea economică, de mobilitatea socială sau de modificări ale capacității de muncă;
d. însușirea unor cunoștințe avansate, metode și procedee moderne, necesare pentru îndeplinirea sarcinilor de serviciu;
e. promovarea învățării pe tot parcursul vieții.
Art. 19.  Programele de studii postuniversitare de educație permanentă pot fi:
a. Programe postuniversitare de inițiere - sunt programe scurte, 2 - 8 ore, și reprezintă oferta educațională pentru dobândirea de cunoștințe, aptitudini, deprinderi conform necesităților activităților din CAEN, ocupațiilor sau profesiilor noi din COR, pentru însușirea de tehnologii noi, informații privind schimbările din piața muncii, în general pentru noutăți determinate de evoluția științifică și tehnologică a domeniului, care vor genera ulterior programe de perfecționare sau specializare.
b. Programe postuniversitare de perfecționare profesională a adulților reprezintă oferta educațională pentru pregătirea profesională care conduce la dezvoltarea, completarea, dobândirea cunoștințelor, deprinderilor sau competențelor profesionale, transversale sau cheie ale unei persoane care deține deja o calificare prin noi rezultate afe învățării. Perfecționarea se poate face și pentru funcțiile de conducere din specializarea sau ocupația înrudită cu cea deținută și are la bază discipline de specialitate. Prin mai multe programe de perfecționare însumate se dobândesc rezultatele învățării necesare practicării unei noi ocupații din aceeași grupă de bază.
c. Programe postuniversitare de specializare - reprezintă oferta educațională pentru dobândirea de rezultate ale învățării în aceeași arie ocupațională/grupă de bază din COR și dezvoltarea competențelor în cadrul aceleiași calificări. Programele postuniversitare de specializare au la bază standardele ocupaționale sau programe de studii și rezultate ale învățării care conferă absolventului capacitatea de a profesa o ocupație nouă în aceeași grupă de bază din COR/ISCO-08 în care a absolvit programul de licență. Programele de studii au la bază discipline de specialitate, teoretice și aplicate.
d. Programe postuniversitare de calificare, respectiv recalificare reprezintă oferta educațională pentru pregătirea profesională care conduce ia dobândirea tuturor rezultatelor învățării ce permit unei persoane să desfășoare activități specifice uneia sau mai multor ocupații din COR/lSCO-08. Prin recalificare se pot practica noi ocupații din aceeași grupă minoră din COR cu cea în care se deține calificarea inițială. Programele postuniversitare de calificare, respectiv recalificare au la bază programe de studii care cuprind discipline de domeniu și de specialitate noi, durata lor fiind echivalentul a minim 30 de credite, adică 360 de ore.
Art. 20. (1) Programele postuniversitare de educație permanentă se pot acredita la orice instituție de asigurare a calității membră a The European Quality Assurance Register for Higher Education (EQAR), în conformitate cu metodologia de acreditare aprobată prin ordin al ministrului educației naționale.
(2) Până la elaborarea respectivei metodologii, programele postuniversitare de educație permanentă se organizează pe baza prezentului regulament și sunt avizate de Senatul UVT la propunerea DIDFC.
(3) Dosarul înaintat Senatului UVT cuprinde, în principal, următoarele elemente:
 a. obiectivele programului de formare profesională exprimate în competențele profesionale și rezultate ale învățării ce urmează să fie dobândite de fiecare persoană care urmează programul;
b. durata de pregătire pentru realizarea obiectivelor propuse;
c. numărul minim și maxim de participanți pentru un ciclu sau o serie de pregătire;
d. calificarea formatorilor, fără niciun fel de discriminări;
e. programa de pregătire;
f. mijloacele și metodele prin care se asigură transmiterea și asimilarea cunoștințelor și formarea deprinderilor practice necesare ocupației respective;
g. dotările, echipamentele și materialele necesare formării;
h. procedura de evaluare în conformitate cu obiectivele specifice programului de formare profesională;
i. avizul departamentului pentru asigurarea calității din institutia de învățământ superior acreditată.
Art. 21. (1) Au dreptul să se înscrie la programele postuniversitare de educație permanentă atât absolvenții învățământului superior de scurtă durată cu diplomă de absolvire, cât și absolvenții învățământului superior cu diplomă de licență ori echivalentă.
(2) Cadrele didactice și/sau formatorii care susțin ore în cadrul programelor postuniversitare de educație permanentă pot fi:
a. proprii universității;
b. asociați din universitate sau din alte universităti;
c. specialiști recunoscuți în domeniul lor de activitate, așa cum prevede cadrul legal în vigoare.
(3) Programele postuniversitare de educație permanentă se pot organiza cu frecventă sau cu frecventă redusă.
(4) Stagiile de practică se pot organiza în țară sau în străinătate.
Art. 22. (1) Examenul de absolvire al programelor postuniversitare de educație permanentă reprezintă un set de probe teoretice și/sau practice prin care se constată dobândirea rezultatelor învățării sau competențelor specifice programului de formare profesională, cu respectarea criteriilor de asigurare a calității.
(2) Examenul de absolvire se susține în fața unei comisii de examinare, iar la examen pot asista și reprezentanți ai pieței muncii sau beneficiarilor programelor de formare profesională.
(3) Comisia de finalizare a studiilor este compusă dintr-un număr impar de membri, din care unul este președinte. Președintele Comisiei este cadru didactic titular în UVT și are gradul didactic de conferențiar sau profesor universitar. Cel puțin o treime din membrii Comisiei de finalizare vor fi desemnați dintre specialiști reprezentând piața muncii, potrivit cu specificul programului. În organizarea și desfășurarea examenului de finalizare, Comisia este sprijinită de cel puțin un secretar, care nu face parte din aceasta.
(4) Comisia de fInalizare a studiilor va cuprinde în componența sa și doi membri supleanți din care unul va fi desemnat din afara instituției, potrivit alin. 3 din prezentul articol.
(5) În situația în care examenul de absolvire implică doar o probă de prezentare a unei lucrări și/sau o probă practică, aceasta se consideră a fi o probă orală. În situația în care examenul de absolvire implică o probă de verificare a cunoștințelor de specialitate dobândite pe parcursul formării, aceasta este o probă scrisă.
(6) În cazul în care examenul de absolvire constă și într-o probă scrisă, Comisia de finalizare va cuprinde în componența sa și o comisie de contestații, alcătuită din minim doi membri.
(7) Componența Comisiei se propune de Consiliul Facultății care organizează programul și se înaintează de DfDFC spre aprobare Consiliului de Administrație al UVT.
(8) Examenul de certificare a competențelor profesionale se susține la instituția care a asigurat școlarizarea. în urma promovării examenului se eliberează certificat de absolvire a competențelor profesionale, cu recunoaștere națională.
(9) Certificatul de absolvire a competențelor profesionale este însoțit de un supliment descriptive.
Art. 23. Durata unui program postuniversitar de educație permanentă, care vizează dobândirea competențelor aferente unui întreg standard ocupațional pentru educație și formare de nivel 6 CNC, nu poate fi mai mică de 15 (cincisprezece) credite de studii transferabile, respectiv 180 (o sută optzeci) de ore didactice.

CAPITOLUL V. ÎNREGISTRAREA ÎN REGISTRUL NATIONAL AL PROGRAMELOR POSTUNIVERSITARE (RNPP) A PROGRAMELOR POSTUNIVERSITARE

Art. 24. (1) Universitatea „Valahia” din Târgoviște are următoarele obligații legale:
a.    de a transmite Autorității Naționale pentru Calificări (ANC) informațiile referitoare la programele postuniversitare organizate, pentru înscrierea în Registrul Național al Programelor Postuniversitare (RNPP), care este o parte a Registrului Național al Calificărilor din Învățământul Superior (RNCIS), în cuantumul unei taxe achitate către ANC;
b.   de a solicita Ministerului Educației și Cercetării (MEC) necesarul de formulare pentru certificatele de atestare a competențelor și pentru certificatele de absolvire. MEC va aviza necesarul de formulare în baza informațiilor încărcateîn RNPP, gestionat și transmis la MEC de către ANC.
(2) Informațiile transmise către ANC conțin cel puțin următoarele date:
a.  denumirea programului și nivelul CNC;
b.  tipul programului și domeniul clasificării internaționale standard a educației - (SCED;
c.	descrierea	programelor	postuniversitare	rezultatele învățării/competențele dobândite (după caz) și ocupațiile din piața muncii cărora li se adresează programul/standardul;
d. locul	unde	desfăsoară	programul	si	organizatorul: universitatea/facultatea, consortiul;
e. durata programului și numărul de credite ECTS.
(3) Informațiile transmise către ANC sunt completate de către organizator în Formularul de înscriere a programului în Registrul Național al Programelor Postuniversitare (RNPP), care este furnizat de ANC și conține informațiile prezentate în Anexa 2 a prezentului regulament.


CAPITOLUL VI. DISPOZIȚII FINALE ȘI TRANZITORII
Art. 25. (1) Prezentul regulament se aplică tuturor programelor de studii postuniversitare.
(2) La data intrării în vigoare a prezentului regulament orice dispoziții (hotărâri) anterioare contrare se abrogă.
(3) Prezentul Regulament se completează cu dispozițiile Regulamentului DIDFC, cu alte reglementări din universitate, care nu îi sunt contrare, precum și cu legislația specifică în domeniu, urmând a fi actualizat, ori de câte ori, modificările legislative o impun.
ART. 26. Prezentul regulament a fost avizat de către Consiliul de Administrație al Universității „Valahia” din Târgoviște, în data de ………….., a fost aprobat de către Senatul universitar în data de …………………., și intră în vigoare la data aprobării de către Senatul universitar.


ANEXA 1
Fișa programului postuniversitar[footnoteRef:1] [1:  Se completează în momentul depunerii dosarului pentru avizarea programului universitar de către Senatul UVT. ] 


Universitatea Valahia din Târgoviște
 Facultatea de .......
Departamentul de Învățământ la Distanță și Formare Continuă

	Denumirea programului
	

	
Tipul programului postuniversitar
	Program postuniversitar de formare și dezvoltare profesională continuă Program postuniversitar de perfecționare
Program postuniversitar de educație permanentă
(se alege o variantă și șterg celelalte două)

	Domeniul ISCED
	

	Domeniul de licență/
activitate CAEN
	

	Ocupația/funcția/ utilitatea
socială/ personală
	

	Nivelul CNC/EQF
	6

	Descrierea
programului
	Rezultate ale învățării
	

	
	Cunoștințe / deprinderi / abilități / autonomie și
responsabilitate
	

	Durata programului (ore)
	

	Numărul de credite ECTS
	

	Cuantumul taxei de studii
	

	Număr de locuri / promoție
	

	Organizatorul/ Locul
	Universitatea Valahia din Târgoviște, DIDFC, 
Facultatea de....................

	Emitentul certificatului de
absolvire
	Universitatea Valahia din Târgoviște

	Observații
	Hotărârea Senatului Universității
număr/data
	

	
	Parteneri
	

	
	Ocupația / Grupa de bază din COR / 
Activitatea CAEN
	


ANEXA 2
Formular pentru înscrierea unui program postuniversitar 
în Registrul Național al Programelor Postuniversitare (RNPP)
1. Denumirea programului postuniversitar:
2. Tipul programului postuniversitar:
Programe de formare profesională continuă:
· program postuniversitar de formare și dezvoltare profesională continuă;
· program postuniversitar de perfecționare;
Programe postuniversitare de educație permanentă:
· de perfecționare
· de specializare
· de calificare și recalificare
· de inițiere
3. Domeniul de studii universitare conform ISCED F – 2013:
4. Nivelul CNC – 6
5. Descrierea programului postuniversitar în termeni de competențe exprimate prin:
i) Rezultate ale învățării:
sau
ii) Cunoștințe/deprinderi/abilități/autonomie și responsabilitate:
6. Număr de credite ECTS:
7. Organizatorul (Universitatea/Facultatea/Consorțiul) programului universitar:
8. Locul în care se desfășoară programul postuniversitar:
9. Durata programului postuniversitar:
10. Emitentul certificatului de absolvire/de atestare a competențelor profesionale:
11. Numărul și data Hotărârii Senatului universității de aprobare a programului:
12. Parteneri:
13. Programul postuniversitar se organizează pentru obținerea și/sau dezvoltarea de competențe profesionale comune:
i) Unei ocupații din grupa majoră 2 cuprinsă în COR:
ii) Mai multor ocupații din grupa de bază din COR:
iii) Unor activități specifice CAEN:
iv) Pentru dezvoltarea/obținerea de competențe cheie/transversale
14. Emitentul reprezentat prin:
(numele, prenumele și funcția)
(semnătura reprezentantului legal)

